

[image: image1.png]%@ CAPVXXEHUE “3APABE 3A BCUYKIA”






Празници на Плевен

С тържествен ритуал на площада пред параклис мавзолей “Св. Георги Победоносец” беше отбелязан Празникът на Плевен на 15-и май. На събитието присъстваха Председателят на Народното събрание госпожа Цецка Цачева, членовете на Министерския съвет, народни представители, делегации от побратимени на Плевен градове.

Кметът на Плевен проф. д-р Димитър Стойков приветства стотиците граждани, събрали се на площада, и изрази благодарност към всички, които с амбиция и нестихващи усилия работят в името на града.

„Превръщането на Плевен в европейски град с бъдеще за младите хора изисква много енергия. Нека всички ние се посветим на каузата нашия общ дом да бъде по-привлекателен и уютен за идните поколения“ , призова градоначалникът. В словото си проф. Стойков отбеляза, че грижата за младите хора е най-успешната инвестиция в бъдещето на Плевен.

“Водеща задача за мен и екипа ми е създаването на възможности за личностно и професионално развитие на нашите деца и приобщаването им към живота на града”, заяви кметът. Уверен съм в успешната им реализация, защото градът ни притежава най-ценния ресурс за това, а именно - хората, каза още проф. Стойков.

В словото си Председателят на Народното събрание госпожа Цецка Цачева изрази искрената си радост от факта, че е гост на Празника на Плевен. По думите й това е и прекрасен повод да се върнеш там, където си израсъл, да минеш по улиците на града, да се срещнеш с приятели.

Госпожа Цачева бе категорична, че е готова заедно с правителството да превърне в своя кауза всеки един проект за развитието на Плевен. „Това е жест към гражданите на Плевен, но голяма отговорност за онези, които са натоварени с управлението на града и държавата“, каза още тя.

На церемонията със звание „Почетен гражданин на Плевен” посмъртно бяха удостоени видният читалищен деец Ячо Хлебаров и бившият заместник-кмет д-р Валентин Матеев.

Община Плевен
На 3 май 2012г. Стартира електронен-информационен портал за организациите, дейността и изявите на хората с увреждания на територията на Община Плевен.

http://disability.pleven.bg
Хостингът за работата на сайта е предоставен от Oбщината.

Международна харта за равенство и братство към гражданите с увреждания
Както всеки пълноправен член на обществото, хората с двигателен, психически, сетивен, зрителен или друг тип инвалидност, както и други пострадали от живота хора, имат пълното право на равенство спрямо нивото им на живот и израза на лична свобода. В съвременното общество инвалидите като общност са далеч от каквото и да било привилегировано положение, въпреки че те представляват 5 милиона от населението във Франция , 40 милиона в Европа и 600 милиона в света.  И все пак, те би трябвало да имат възможността да бъдат господари на всекидневния си живот и да решават всички засягащи ги въпроси, в каквато и да било област. В началото на третото хилядолетие животът във всичките си лица е все още предизвикателство за по-голямата част от инвалидите. При все това текстовете съставляващи базата на нашата демокрация, говорят за равноправието като едно от основните опори на нашата съдебна система. Член първи от Декларацията за Правата на човека гласи: "ВСИЧКИ ЧОВЕШКИ СЪЩЕСТВА СЕ РАЖДАТ И СЪЩЕСТВУВАТ СВОБОДНИ И РАВНОПРАВНИ"  Законът в полза на инвалидите, приет във Франция през 1975 и Законът за социална модернизация от 2001 се явяват като продължение в тази насока. Те утвърждават, че човекът независимо от неговата възраст или инвалидност има фундаментални права, както всички останали хора. Този закон отрича дискриминацията на работния пазар и всички други видове различия произтичащи от инвалидността.  СРЕД ВСИЧКИ ТЕЗИ ФУНДАМЕНТАЛНИ ПРАВА ПРАВОТО НА СВОБОДЕН ИЗБОР НА ЖИВОТ Е ОСНОВНО В действителност, инвалидността не се определя само от физическите недостатъци на човека, но също така и най-вече от липсата на адаптация на обществото към неговото състояние.  Ако днес задачата на адаптация към обществото принадлежи на инвалида, то би трябвало да променим тази логика. Обществото е това което трябва да се адаптира към особеностите на своите граждани.  Тази адаптация трябва да премине през процеса на осъзнаване от всички обществени сили, било те политически, административни, или асоциативни, за да бъде позволено на инвалида да обитава избраното от него място, в материалната и духовна среда, която спомага за неговото процъфтяване, и всичко това независимо от степента на зависимост, в следствие на неговата инвалидност.  Ето защо всички подписи положени под тази харта са знак на волята да бъде превърнат инвалидът в център на всички публични политически дейности. Тези подписи потвърждават решеността на носителите им да направят всичко възможно, за да може изборът на свободен начин на живот да се превърне в конкретна реалност.

"Всяка потъпкана истина трябва да се въздигне" Мартин Лутер Кинг
Помощ в дома

30 милиона лева се отпускат за безработни и за болни възрастни хора. С парите по европейска програма ще се помага на хора с увреждания и самотни възрастни. Ще се наемат безработни, които ще получават заплата в продължение на една година. Почасово те ще ходят по домовете на нуждаещите се и ще им помагат - ще чистят, ще им купуват храна, ще ги придружават до пощата.

Схемата по оперативната програма се казва "Помощ в дома". Кандидатстването, в което могат да се включат общините, вече започна. Одобрените проекти ще получават безвъзмездно между 80 и 250 хиляди лева. С тях трябва да се направят центрове за социални услуги, в които да се назначат безработни за срок от поне 1 година. С пари от схемата ще им се плаща заплата, равна на средната за страната за тази дейност.

Почасово наетите ще обикалят по домовете, за да помагат на нуждаещи се. Като 65-годишната Николина Цекова, която е с три байпаса и живее сама. Казва, че има огромна нужда някой да й съдейства в ежедневните занимания. Помощниците ще пазаруват храна и лекарства, ще помагат за хигиената, може да придружават нуждаещите се до театър или кино, или да си вземат пенсиите от пощата. Ще съдействат и за дребни битови ремонти.

За да ги наемат, условието е да са безработни и да не са пенсионери. Позволено е да имат роднинска връзка с нуждаещите се. За 56-годишната Алета Георгиева това е добре дошло, тъй като гледа старата си майка и неподвижния си брат. "Да взимаме нещо и трудов стаж най-вече, че след някоя година трябва да се пенсионирам, а колко така съм карала без стаж, няма да имам годините за пенсия", казва жената.

За да ползват услугите, нуждаещите се трябва да подадат заявление в общината. След това социалните служби ще преценят дали им се полага помощник. Услугата няма да е съвсем безплатна. Ще се плащат символични такси, чийто размер ще определят общините. Схемата "Помощ в дома" ще продължи до края на 2014 година. Очаква се по нея годишно да бъдат обслужвани 15 хиляди хора с увреждания и възрастни, а работа да се осигури на около 5 000 безработни.

СЪВМЕСТНИ ПРОЯВИ НА  ПРОГРАМА „Превенция и контрол на  ХИВ/СПИН”, Регионална здравна инспекция (РЗИ), Община Плевен и Неправителствени организации (НПО) във връзка с трети етап на  антиспин кампания, –  Ден за съпричастност със засегнатите от ХИВ/СПИН- проведени в Плевен на 20.05.2012 г.

На 17.05. в центъра на гр. Плевен се проведе шествие и бдение със запалени свещи, организирано от БЧК-Плевен, РЗИ-Плевен и НПО, работещи по Програма „Превенция и контрол  на ХИВ/СПИН” към МЗ.

На 20 май от 10.30-12.30 ч. на площада пред МОЛ Плевен се предлагаше услугата доброволно, анонимно и безплатно консултиране и изследване за ХИВ/СПИН.

На 20 май от 20 ч. в централна градска част на Плевен започна младежко мемориално бдение „Баладия за здраве и достойнство”, придружено с  китарен концерт от рок - балади на свещи.

Подай ръка

Спортен празник под патронажа на министър-председателя Бойко Борисов показа на 20 май възможността за пълноценен и активен живот на незрящите хора в България 

"Кантора-Митрани", в който действието се върти около преуспяващата практика и изключителните способности на легендарен сляп адвокат, застават зад благотворителната кампания в помощ на незрящите хора в България. Подай ръка, инициирана от продуцентска компания „Оптимисти”. Кампанията стартира със спортен празник в Борисовата градина и е под патронажа на премиера Бойко Борисов. Инициативата се проведе на 20 май (неделя), 11:00 в Борисовата градина при езерото Ариана, където в игри и спортове за незрящи се включиха известни спортисти, както и всички желаещи посетители на парка. Празникът включва състезания по шоудаун, шахмат, табла, дама и др., а инструктори от фондация "Очи на 4 лапи" представиха уменията на кучета-водачи.

Целта на кампанията "Подай ръка" е да покаже достойнството и изключителния свят на хората без или с нарушено зрение, да насочи общественото внимание към проблемите на незрящите, както и да набере необходими за подобряване живота и бита на хората с трайни увреждания на зрението средства. Инициативата предвижда и провеждането на благотворителен търг с произведения на хора с физически увреждания и други автори.

Кампанията е подкрепена от Съюза на слепите в България, Омбудсмана на Р България, Столична община, Агенция за хората с увреждания, Факултета по начална и предучилищна педагогика към СУ "Св. Климент Охридски", катедра "Специална педагогика", Национална спортна академия, Плейз пропърти и Медиа Про Ентъртейнмънт, както и от актьорите от сериала на TV7 "Кантора Митрани".

Парламентът реши окончателно:  Тотална забрана на пушенето

След 1 юни тютюнопушенето е абсолютно невъзможно. Пушенето на открити и закрити обществени места, включително заведения, хотели, стадиони, летни кина и детски площадки, както и по тротоарите около училищата, ще се преследва от закона и ще носи солени глоби, считано от 1 юни. Това реши окончателно Народното събрание след близо четиричасови разгорещени дебати. Промените в Закона за здравето бяха внесени по личното настояване на премиера Бойко Борисов, който по-рано публично призна, че още не се е отказал от вредния навик. За забраната гласуваха 90 депутати.  Единственото място, където ще има обособени пространства за пушачи, ще останат летищата, а за спазването на разпоредбата ще се грижат държавните здравни инспектори. Нарушителите на забраната са заплашени от глоба между 300 и 10 000 лв., като най-високата сума ще е при повторно престъпване на разпоредбата от страна на юридически лица. Шефката на здравната комисия Даниела Дариткова обясни, че  дори табела „частно парти” или „частен клуб”  няма да може да заобиколи тоталната забрана за тютюнопушене в търговските обекти.  По време на дискусиите депутатите приведоха доказателства от Библията и Адам и Ева през Хитлер до ботаниката в защита на своята позиция „за” или „против” цигарите.  Най-остра реакция обаче предизвикаха думите на Йордан Андонов от ГЕРБ. „Всички доводи, които се опитват да приведат пушачите, ме навеждат на мисълта, че освен че е доказано, че е първи рисков фактор за сърдечно-съдови заболявания, може би пушачите имат по някакъв начин и увреден мозък, тъй като не разсъждават адекватно по темата”, заяви депутатът. Лидерът на „Атака” Волен Сидеров пък припомни, че първата такава забрана е въвел Адолф Хитлер. Законотворецът намеси дори Ал Капоне в защита на тезата си, че забраните подхранват престъпността. Той напомни, че сухият режим в САЩ е родил невиждани дотогава мафиотски банди. Кирил Гумнеров стигна още по-далеч като намеси гейовете, които, за разлика от пушачите, не се преследвали от закона. Значи може двама брадати и космати мъжаги да се целуват пред детската градина, а да се пуши не може, възмути се искрено независимият депутат. Той се зарече да внесе поправки в НК за тотална забрана и на производството и продажбата на цигари, за да се прояви последователност в преследването на вредния навик.  Защитниците на забраната припомниха решение на Върховния административен съд от 2011 г., според което пушенето не е основно човешко право, а въпрос на личен избор и в случая става дума за защита на общественото здраве.

Монитор

Гърция- една голяма въпросителна

Катастрофата на Гърция няма да се размине на никого.
Професор Александър Кьосев е ръководител на катедра История и теория на културата във Философския факултет на Софийския университет „Свети Климент Охридски”. Автор е на повече от 80 студии и статии в областта на българската литература, културната и литературната теория, българската и балканската идентичност и културната история на прехода, публикувани в български и чуждестранни академични издания.

Освен академичната му дейност той е един от хората, изиграли активна роля в интелектуалния живот на България по време на прехода през 90-те години на 20-ти век. Бил е един от учредителите на клуб „Синтез” - създаден през 1989, малко преди политическите промени в страната интелектуален кръг от хора, които са дискутирали свързаните с тази тема въпроси.

В интервю за GRReporter професор Кьосев анализира причините за европейската криза, липсата на солидарност между страните-членки на Европейския съюз, както и за последствията от евентуалния фалит на Гърция за нейните съседи.

В какво успя и в какво се провали европейската идея?

Това е един наистина много сложен въпрос. Европейската идея е нещо много старо. Историците на културата локализират първите й споменавания около 9-и век. Тя се е променяла много, но все пак е имала два основни етапа. Единият вариант е бил обединена християнска Европа - една благородна визия, която Новалис формулира в края на 18-и век. Другият вариант е посттравматичната Европа след Втората световна война, която е трябвало да преодолее гигантската травма на случилото се. И в двата случая става дума за обединение. В единия – за обединение на религиозно разделената Европа, а във втория – за обединение на национално разединената и тежко катастрофирала във всички посоки Европа.

В този смисъл европейската идея възниква от миналото и е една утопия за нещо като Съединени Европейски Щати, която след Втората световна война много бавно и стъпка по стъпка започва да се реализира от икономисти, политици и мениджъри. Това е хубаво, защото това са внимателни хора, които съвсем не са склонни към идеологически изхвърляния. От друга страна обаче това поражда един родилен дефект на проекта „Европейски съюз”, който ние наблюдаваме в момента.

Фактът, че от този проект отсъстват културата, усещането за споделена съдба и обща идентичност означава, че от него липсват солидарността и лоялността на държавите една към друга. Всъщност отсъствието на тази солидарност има пряка връзка с икономическата катастрофа на Европа, след като една държава като Гърция си позволи да мами останалите с години наред, а в момента на първата криза се появи икономически национализъм и всеки започна да брани границите си от работна сила, финансовите проблеми на съседите и т.н. Това показва колко малка е солидарността в проекта, наречен „обединена Европа”. Той се базираше на споделени интереси, но в момента, в който споделените интереси се разклатиха се оказа, че неговото политическо ядро, съставено от споделено благо и споделена визия за бъдещето е твърде крехко. Това личи и от европейските програми. Програмата за култура е наредена като сираче на края на опашката и всъщност културните политики са оставени на националните държави. Не искам да кажа, че това е единствената причина. Напротив, има изключително сериозни финансови и политически сътресения, като например миграцията. Но отсъствието на солидарност е една от важните причини.

Еньовден

Празникът съвпада с лятното слънцестоене- 24 юни.

Предполага се, че коренът на празника се крие в славянската традиция. празникът се нарича Иванкупала и се смята за езически народен празник. В 

Празникът започва с традиционно нощно къпане в нощта преди Иван Купала. Също има задължително огън, който се прескача, а около него се танцува. Билките имат най-голяма сила именно в тази нощ.

Според народа, на Еньовден започва далечното начало на зимата — казва се „Еньо си наметнал кожуха да върви за сняг“. Вярва се, че сутринта на празника, когато изгрява, Слънцето „трепти“, „играе“ и който види това, ще бъде здрав през годината. Точно по изгрев, всеки трябва да се обърне с лице към него и през рамо да наблюдава сянката си. Отразява ли се тя цяла, човекът ще бъде здрав през годината, а очертае ли се наполовина — ще боледува.

Вярва се, че преди да "тръгне към зима" слънцето се окъпва във водоизточниците и прави водата лековита. После се отърсва и росата, която пада е с особена магическа сила. Затова всеки трябва да се измие преди изгрев в течаща вода или да се отъркаля в росата за здраве.

Вярва се, че на сутринта на празника, щом изгрее слънцето, която мома първа го види - ще има пари и от здраве няма да се отърве.

За Еньовден е характерно „грабенето“ (краденето) и „маменето“ на плодородието от нивите и добитъка, макар че ритуала се прави и преди жътвата. Суеверните сили са породили още един ритуал — забраната да се жъне на Еньовден. Според поверието този ден е „хаталия“, „аталия“ (лош ден) и се вярва, че Свети Еньо ще порази с гръм нивата на онзи, който не го е уважил на празника му, а е отишъл да работи.

Съставители: инж. Румен Петков 

